ATP New Haven: Dobar dan za favorite
Rus Nikolay Davydenko i Španjolac David Ferrer među nositeljima koji su s lakoćom prošli u treće kolo
Na ATP turniru, Pilot Pen koji se održava u New Havenu u Connecticutu, nositelji su ostvarili dobre rezultate u drugom krugu nadmetanja. Rus Nikolay Davydenko, drugi nositelj, svladao je Francuza Arnaud Clement, 6-2, 6-1. Broj pet na ovom turniru, Španjolac David Ferrer svladao je Amerikanca Mardya Fisha, 6-2, 2-6, 7-6. U treće kolo plasirali su se i Argentinci Juan Ignacio Chela i Agustin Calleri te Paradorn Srichaphan iz Tajlanda. Kod tenisačica peta nositeljica Ruskinja Svetlana Kuznetsova nadigrala je Tatiana Golovin iz Francuske 6-0, 2-6, 6-4. Talijanka Mara Santangelo iznenadila je osmu nositeljicu RuskinjuAnastasia Myskina, 4-6, 6-3, 6-4. Iz atletike vijest da je olimpijski i svjetski prvak u sprintu, Amerikanac Justin Gatlin, pristao je na osmogodišnju zabranu nastupa kako bi izbjegao doživotnu zabranu nakon što je ponovno bio pozitivan na doping. Manja kazna odobrena je u zamjenu za Gatlinovu suradnju s Američkom agencijom za suzbijanje dopinga. 24-godišnji Gatlin ostat će i9 bez svjetskog rekorda na stotinu metara koji je izjednačio u svibnju. Gatlin je bio prvi put pozitivan na doping još dok je bio na koledžu.